Foto’s: Soektog na 6-jarige wat in rivier verdwynFoto: Rescue Care Paramedics Polisieduikers is tans op soek na ŉ sesjarige dogtertjie wat deur die water van die Mlazirivier, suidwes van Chatsworth in KwaZulu-Natal, meegesleur is. Garrith Jamieson, woordvoerder van Rescue Care-paramedici, sê polisieduikers, die Durbanse brandweer en die plaaslike metro se soek-en-reddingseenheid is almal op die toneel om na die kind te soek. “Vier kinders het glo in die rivier gespeel toe die dogtertjie deur die water meegesleur is. Die polisieduikers soek tans in die water na haar,” sê Jamieson. Die ander drie kinders is ongedeerd. Hou Maroela Media dop vir meer.